सेन्ट्री (निगरानी प्रणाली)
सेन्ट्री (Sentry, अर्थ: संतरी) अमेरीकी अंतरिक्ष अनुसंधान संस्थान नासा की एक स्वचालित (ऑटोमैटिक) प्रणाली है जो लगातार क्षुद्रग्रहों पर इस दृष्टि से निगरानी रखती है कि कहीं उनमें से कोई भविष्य के लगभग १०० वर्षों के भीतर पृथ्वी से न आ टकराये। अगर सेन्ट्री को किसी सम्भवित प्रहार का संकेत मिलता है तो उसे तुरंत ही पृथ्वी-समीप वस्तु कार्यक्रम (Near Earth Object Program) में प्रकाशित कर दिया जाता है।